Picos de Europa

Os **Picos de Europa** é unha formación montañosa da Cordilleira Cantábrica, ao norte da Península Ibérica, entre Asturias, Castela e León e Cantabria. Está constituída por rocha calcaria carbonífera pregada antes do choque da Península Ibérica coa placa africana. De valor paisaxístico importante, posúe numerosos endemismos. A formación está dentro dos límites do Parque Nacional dos Picos de Europa.

## Macizos 
Nos Picos de Europa distínguense tres macizos montañosos:

* Oriental ou Ándara
** Morra Lechugales
* Central ou Urrieles
** Torrecerredo
** Naranjo de Bulnes
** Llambrión
* Occidental ou Cornión
** Peña Santa de Castilla
** Torre Santa Maria

## Datos xeográficos 
[dereita|miniatura|300px|Peña Ventosa na [Liébana (Cantabria)|Liébana]]
Entre o macizo oriental e o central, sitúase a Garganta do Cares
Os Picos de Europa atópanse situados no bordo setentrional da Península, moi preto das costas de Llanes, en Asturias. Esta comunidade e a de Cantabria e mais León, son as que teñen a competencia administrativa no territorio ocupado por este pequeno núcleo montañoso. As súas dimensións aproximadas son de 40&nbsp;km de longo (L-O) por 20&nbsp;km de largo (N-S) cunha superficie duns 502&nbsp;km².

Xeograficamente, os Picos de Europa forman parte do Cordal Cantábrico, pero tanto os estudosos da zona coma os montañeiros os consideraron dende sempre coma unha unidade independente. Os seus trazos orográficos diferéncianos claramente do resto do cordal. Están separados do eixo principal da mesma ata o norte por dous altos outeiros, Panderruedas e o Caben de Remoña, polo que os seus ríos atravesan ou rodean o conxunto para ir desembocar no mar Cantábrico.

Son precisamente os ríos os que delimitan e dividen os Picos de Europa en tres macizos que se aliñan paralelamente á costa, entre esta e o Cordal Cantábrico. Estes son o Macizo Occidental ou Cornión, o Macizo Central ou Los Urrieles e o Macizo Oriental, Andara ou Ándara.

O río Sella constitúe o límite occidental do Cornión e dos Picos en xeral. Nace en Sajambre e tras percorrer o Desfiladeiro de los Beyos, alcanza Cangas de Onís, onde recolle as augas do Güeña, o cal delimita o Macizo Occidental polo norte.

O río Cares separa os Macizos Occidental e Central. Ten a súa orixe en Valdeón e atravesa literalmente os Picos ata Puente Poncebos, onde recibe ao Duje. Este último vén arrodeando o Macizo Central dende as altas praderías de Áliva, entre os Macizos Central e Oriental.

Finalmente, o río Deva establece o límite sur do Macizo Oriental e o leste de tódolos Picos. Nace en Fuente Dé, ao sur do Macizo Central, efectúa un largo percorrido cara ao leste ao longo de Valdebaró, pasa por Potes e desvíase cara ao norte para percorrer o Desfiladero de la Hermida ata Panes. Alí, recolle o Cares, que vén de Arenas de Cabrales polo límite norte do Macizo Oriental.

A maioría dos cursos fluviais que percorren os Picos de Europa, fano polo fondo de angostas gorxas. A máis bela entre todas é a do Cares, pola que discorre unha das rutas excursionistas máis populares do Cordal Cantábrico.

En canto ao relevo, o Macizo Central é o máis esgrevio e no que se atopan as maiores altitudes. A Torre de Cerredo, ou Torrecerredo, cos seus 2.648 m, é o cume máis alto dos Picos de Europa e de todo o cordal. Neste macizo tamén se atopan outros cumios de importancia, coma o coñecido Naranjo de Bulnes (Picu Urriellu), de 2.519 m, ou o Picu Tesorero, de 2.570 m, centro xeográfico dos Picos e punto no que coinciden os límites das comunidades de Asturias, Cantabria e Castela e León.

O Macizo Occidental é o segundo en importancia. Aínda que menos elevado có Central (o seu punto culminante é Peña Santa de Castilla, de 2.596 m), é porén máis extenso. Nel atópanse os Lagos de Covadonga e o seu medio monte posúe grandes atractivos para o excursionismo.

Para rematar, o Macizo Oriental é o máis modesto dos tres. A súa máxima altura atópase no cumio da Morra de Lechugales, de 2.444 m de altitude.

|
| valign="top" |

|
| valign="top" |

[miniatura|300px|Torre Santa de Enol, no Macizo Occidental (2.486 [metro|m).]] [miniatura|300px|Torrecerredo, no Macizo Central (2.648 [metro|m).]][miniatura|300px|A piramidal Peña Castil (2.444 [metro|m), no Macizo Central.]][miniatura|300px|A Torre de Santa María (2.476 [metro|m).]]

|
|
|}

## Véxase tamén 
### Outros artigos 
* Collado Jermoso

### Ligazóns externas 
* Páxina oficial do Parque Nacional.  Ministerio de Medio Ambiente de España 
* Espazos protexidos en España. Parque Nacional Picos de Europa 
* Información turística sobre os Picos de Europa Asociación de Empresarios dos Picos de Europa. 
* Rutas de sendeirismo polos Picos de Europa